Apokalypse nå!
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmer
Apokalypse nå! er en amerikansk spillefilm fra 1979 i regi av Francis Ford Coppola, etter et manus av John Milius og Coppola selv. De mest sentrale rollene blir spilt av Martin Sheen, Marlon Brando, Frederic Forrest, Laurence Fishburne, Robert Duvall og Dennis Hopper.
Filmen skildrer hvordan en kaptein i de amerikanske spesialstyrkene under Vietnamkrigen sendes opp Mekong-elven i båt for å drepe en amerikansk oberst som har etablert seg som føydalherre i jungelen. Historien er en bearbeidelse av Joseph Conrads roman Heart of Darkness (1899). Vittorio Storaro vant en Oscar-pris for beste foto, og filmen vant Gullpalmen i Cannes i 1980.Filmen er regnet som en klassiker, og en av tidenes viktigste krigsfilmer. Den ble relansert i utvidet versjon under tittelen Apocalypse Now! Redux (Apokalypse nå! Redux) i 2001. Les mer i Store norske leksikon Film i USA